## 

Išrašas

**LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**VALSTYBINĖS KULTŪROS PAVELDO KOMISIJOS POSĖDŽIO PROTOKOLAS**

2020 m. rugpjūčio 28 d. Nr. V17-13(6.1.)

Vilnius

1. **SVARSTYTA**. LR Seimo Peticijos komisijos kreipimasis „Dėl Rasos Kalinauskaitės peticijoje pateikto pasiūlymo“.

*Balsavimas dėl teisės aktų pakeitimo inicijavimo įtvirtinant konkretų draudimą nacionalinės reikšmės kultūros paveldo objektų teritorijose statyti statinius, nesusijusius su paveldo objektų eksponavimu ar tvarkymu:*

Už – 9

Prieš – nėra

Susilaikė – 2

**NUTARTA:** 1.Seimo Peticijų komisijai atsakyti, kad Paveldo komisija pritaria teisės aktų pakeitimo inicijavimui įtvirtinant konkretų draudimą nacionalinės reikšmės kultūros paveldo objektų teritorijose statyti statinius, nesusijusius su paveldo objektų eksponavimu ar tvarkymu; 2. Peticijų komisijos posėdžiui ruoštis jau su patobulintais siūlymais; 3. rašto projektą, skirtą Peticijų komisijai, išsiųsti visiems Paveldo komisijos nariams susipažinimui.

2. **SVARSTYTA**. Lietuvos Respublikos statybos įstatymo 27 straipsnio pakeitimo įstatymo projektas.

**BENDRU SUTARIMU NUTARTA:** 1. Paveldo komisijai kreiptis raštu, prašant ją įtraukti į Projekto tobulinimo procesą Seime; 2. prie kreipimosi pridėti Paveldo komisijos 2020 m. birželio 8 d. raštą, kuriame siūlyta nepritarti Projektui.

3. **SVARSTYTA.** Tyrimas dėl statybų Vilniaus baroko paminkluose.

**BENDRU SUTARIMU NUTARTA:** 1.pratęsti Paveldo komisijos tyrimo dėl statybų Vilniaus baroko paminkluose terminą; 2. terminą nustatyti po to, kai darbo grupė parengs tyrimo metodologiją.

4. **SVARSTYTA.** Paveldo komisijos posėdžių tvarkos tobulinimas (protokolinis nutarimas).

*Balsavimas dėl įtvirtinimo, kad Paveldo komisijos nariai į neeilinių elektroninių posėdžių metu iškeltus klausimus turi atsakyti ne vėliau kaip per 5 darbo dienas:*

Už – 9

Prieš – nėra

Susilaikė – nėra

**NUTARTA:** 1.įtvirtinti, kad Paveldo komisijos nariai į neeilinių elektroninių posėdžių metu iškeltus klausimus turi atsakyti ne vėliau kaip per 5 darbo dienas; 2. parengti kelias neeilinių elektroninių posėdžių alternatyvias formas ir persiųsti Paveldo komisijos nariams pastaboms.

5. **SVARSTYTA.** Lietuvos Respublikos teritorijos bendrasis planas „LIETUVA 2030“.

**BENDRU SUTARIMU NUTARTA.** Atlikti Paveldo komisijos dalyvavimo teikiant siūlymus Bendrajam planui ankstesniuose etapuose analizę, parengti pažymą ir svarstyti Bendrojo plano klausimą kitame Paveldo komisijos posėdyje.

6. **SVARSTYTA.** Aplinkos ir paveldo saugojimo sąjūdžio kvietimas į forumą „Ką daryti, kad išsaugotume kultūros paveldą (II)“. Atstovo delegavimas.

**BENDRU SUTARIMU NUTARTA**: 1.Forumui nerengti pranešimo; 2. pagal galimybes dalyvauti Forume fiksuojant svarbiausius klausimus, į kuriuos Paveldo komisija turėtų atkreipti dėmesį; 3. Paveldo komisijos posėdžiui parengti trumpą Forumo esminių klausimų pristatymą.

Posėdžio pirmininkė doc. dr. Vaidutė Ščiglienė

Posėdžio sekretorė Justina Ūsonytė